Here is a page extracted from Wikipedia that may contain CSS, HTML, and a lot of unformatted text.

Title: ذكاء صناعى
Content: الذكاء الصناعى - (بالانجليزى : artificial intelligence ، بيختصروه (AI)- هو ذكاء الالات وده فرع من فروع علوم الكومبيوتر الصعبه.الكتب بتعرف مجال الذكاء الصناعى انه دراسة وتصميم ادوات ذكيه و دى عباره عن انظمه بتقدر تفهم البيئه اللى هى عايشه فيها وبتعمل حاجات ترفع من درجة نجاحها فى شغلها. جون مكارثى اللى حط الاسم ده و بيعتبر من رواد العلم ده سنة 1956 عرفه بإنه : علم وهندسة صنع الالات الذكيه.
العلم ده علم دقيق جدا ومعقد و بيعتبر من اعقد المجالات فى علوم الكومبيوتر ، وابتدا المجال ده على فرض ان الذكاء اللى عند البنى ادمين من اهم الصفات وممكن إن الذكاء يتوصف بطريقة دقيقه تخلى الالة تقدر تحاكيه يعنى تشتغل زيه. والنهارده بيعتبر العلم ده فرع أساسى فى كتير من صناعات التكنولوجيا وبيحل مشاكل كتيره قوى للبرامج الكبيره للكومبيوتر. معظم البرامج الكبيره قوى زى برامج التنبأ بالجو وبرامج المحاكاة للطيارات الحربية بتستخدم الذكاء الصناعى ، وكل الالعاب بتاعة الكومبيوتر والفيديو جيم فيها برامج ذكاء صناعى بتكون فى صورة عدو اللعيب. وظهرت روبوتات كتيره بتقدر تمشى وتتكلم وتلعب زى البنى ادميين بالظبط عن طريق الذكاء الصناعى برضه.

مصادر 

تكنولوجيا